Keskkonnasõbralikkusest laiemalt rääkides ei saa jätta tähelepanuta asjaolu, et metsandus on aastatega ennast järjest rohkem avanud teistele huvigruppidele ja teised huvigrupid on aastatega tahtnud ka  ise hakata metsa puudutavates otsustes järjest rohkem kaasa rääkida. See on aga sageli toonud kaasa ka vajaduse intensiivsema kommunikatsiooni järele nii kohalike kui üleriiklike huvigruppidega, mida tänases ühiskonnas võib pidada vast juba suhteliselt üldlevinud normiks.